ເພື່ອນມິດ ກັບ ຫວຽດນາມ
ເລຂາທິການໃຫຍ່ Lee Hyuk ແລະ ຄວາມສະໜິດຕິດພັນກັບ ຫວຽດນາມ
ພວກຂ້າພະເຈົ້າໄດ້ພົບກັບທ່ານ Lee Hyuk ທີ່ງານສຳມະນາ “ການເຊື່ອມຕໍ່ວິສາຫະກິດ ຫວຽດນາມ-ສ ເກົາຫຼີ ໃນຂົງເຂດກົນຈັກ ແລະ ຫັນເປັນອັດຕະໂນມັດ” ໂດຍ ສູນ ອາຊຽນ-ສ ເກົາຫຼີ ສົມທົບກັບສະມາຄົມອຸດສາຫະກຳສຳຮອງ ຫວຽດນາມ (ກົມລົງທຶນຕ່າງປະເທດ, ກະຊວງແຜນການ ແລະ ການລົງທຶນ) ຈັດຕັ້ງຢູ່ ຮ່າໂນ້ຍ. ທີ່ເຫດການດັ່ງກ່າວ, ຜ່ານການຊ່ວຍເຫຼືອຂອງສູນ ອາຊຽນ-ສ ເກົາຫຼີ, ບັນດາວິສາຫະກິດ ຫວຽດນາມ ພ້ອມກັບວິສາຫະກິດ 11 ແຫ່ງມາຈາກ ສ ເກົາຫຼີ ໄດ້ມີການຮ່ວມມືດ້ານການຄ້າ.
ຕາມທ່ານ Lee Hyuk ແລ້ວ, ສູນວັດທະນະທຳ ອາຊຽນ-ສ ເກົາຫຼີ ໄດ້ມີຫຼາຍການເຄື່ອນໄຫວເພື່ອຊຸກຍູ້ການພົວພັນ, ຮ່ວມມື, ການເຂົ້າໃຈເຊິ່ງກັນ ແລະ ກັນ ລະຫວ່າງ ສ ເກົາຫຼີ ກັບບັນດາປະເທດ ອາຊຽນ, ພິເສດ ໃນນັ້ນ ມີຂົງເຂດລົງທຶນດ້ານການຄ້າຂອງ ຫວຽດນາມ. ເພື່ອຫຼຸດຜ່ອນຄວາມບໍ່ສະເໝີກັນໃນການຊັ່ງຊານຳເຂົ້າ-ສົ່ງອອກ, ເພິ່ນພ້ອມກັບເພື່ອນຮ່ວມງານຂອງສູນ ມີການຊ່ວຍເຫຼືອໃຫ້ແກ່ບັນດາວິສາຫະກິດທີ່ມີການລົງທຶນຢູ່ ຫວຽດນາມ ຢ່າງຕັ້ງໜ້າ.
ທາງສູນໄດ້ມີການຈັດຕັ້ງບັນດາການພົບປະ ແລະ ເວທີປາໄສທີ່ກ່ຽວຂ້ອງ ໃນຂົງເຂດການຄ້າຂອງສອງປະເທດ ສ ເກົາຫຼີ ແລະ ຫວຽດນາມ. ປິ 2018, ສູນ ອາຊຽນ-ສ ເກົາຫຼີ ໄດ້ຈັດຕັ້ງແຜນການເຊີນພະນັກງານຂອງກະຊວງແຜນການ ແລະ ການລົງທຶນ ຫວຽດນາມ ໄປ ສ ເກົາຫຼີ ເພື່ອຈັດຕັ້ງງານສຳມະນາ ແນະນຳ ກ່ຽວກັບນະໂຍບາຍ ການລົງທຶນກັບຕ່າງປະເທດຂອງ ຫວຽດນາມ.
ໃນຖານະບົດບາດທີ່ເປັນເລຂາທິການໃຫຍ່ ສູນ ອາຊຽນ-ສ ເກົາຫຼີ, ທ່ານ Lee Hyuk ມີການປະກອບສ່ວນຊຸກຍູ້ການພົວພັນລະຫວ່າງ ຫວຽດນາມ ແລະ ສ ເກົາຫຼີ ໃນຂົງເຂດວັດທະນະທຳ ແລະ ການພົບປະສ້າງສັນ ລະຫວ່າງປະຊາຊົນສອງປະເທດ. ສູນ ອາຊຽນ-ສ ເກົາຫຼີ ຍັງປະຕິບັດໂຄງການຍົກສູງຄວາມສາມາດການທ່ອງທ່ຽວ ໃຫ້ແກ່ຜູ້ທີ່ມີການເຄື່ອນໄຫວໃນຂົງເຂດການທ່ອງທ່ຽວ ແລະ ບໍລິການໂຮງແຮມຢູ່ ຫວຽດນາມ.
ກ່ອນທີ່ໄດ້ກາຍເປັນຜູ້ນຳຂອງອົງການຈັດຕັ້ງຫຼາຍຝ່າຍສາກົນໜຶ່ງ, ທ່ານ Lee Hyuk ເຄີຍໄດ້ເຮັດວຽກໃນຂະແໜງການຕ່າງປະເທດ ສ ເກົາຫຼີ ມາເປັນເວລາຫຼາຍປິ. ເພິ່ນເຄີຍຜ່ານຜ່າຫຼາຍຕຳແໜ່ງ, ຮັບຜິດຊອບຫຼາຍໜ້າທີ່ແຕກຕ່າງກັນຢູ່ກະຊວງການຕ່າງປະເທດ ສ ເກົາຫຼີ ກໍ່ຄືຢູ່ບັນດາອົງການຕ່າງໜ້າ ສ ເກົາຫຼີ ປະຈຳຢູ່ຕ່າງປະເທດ. ໃນນັ້ນ ຍີ່ປຸ່ນ, ຟິລິບປິນ ແລະ ຫວຽດນາມ ເປັນ 3 ປະເທດ ມີຄວາມສະໜິດຕິດພັນກັບເພິ່ນຫຼາຍກວ່າໝູ່.
ໃນເວລາເຮັດວຽກຢູ່ ຫວຽດນາມ ຂອງຕົນ, ທ່ານ Lee Hyuk ໄດ້ຮັບຜົນສຳເລັດໃນການຈັດຕັ້ງຫຼາຍເຫດການທີ່ກ່ຽວຂ້ອງເຖິງການພົວພັນທາງດ້ານການທູດລະຫວ່າງສອງປະເທດ ຫວຽດນາມ-ສ ເກົາຫຼີ ຄື: ລາຍການສະແດງດົນຕີ ສະເຫຼີມສະຫຼອງ25 ປີແຫ່ງວັນສ້າງຕັ້ງສາຍພົວພັນທາງດ້ານການທູດ ສ ເກົາຫຼີ-ຫວຽດນາມ ເມື່ອປີ 2017, ການຢ້ຽມຢາມ ຫວຽດນາມ ໃນ 2 ຄັ້ງຂອງທ່ານປະທານາທິບໍດີ ສ ເກົາຫຼີ Moon Jae-in ແມ່ນມາເຂົ້າຮ່ວມກອງປະຊຸມສຸດຍອດ APEC ທີ່ນະຄອນ ດ່າໜັງ ເມື່ອປີ 2017 ແລະ ການຢ້ຽມຢາມທາງລັດຖະກິດ ຫວຽດນາມ ເມື່ອເດືອນ ມີນາ 2018.
ທ່ານ Lee Hyuk ໃຫ້ຮູ້ວ່າ: “ສຳລັບຂ້າພະເຈົ້າ, ຫວຽດນາມ ມີຫຼາຍຄວາມໝາຍ ຍ້ອນນີ້ເປັນບ່ອນ ທີ່ຂ້າພະເຈົ້າມີອາຍຸປະຈຳ ການຄັ້ງສຸດທ້າຍໃນພາລະກິດການທູດດ້ວຍຖານະທີ່ເປັນພະນັກງານຂອງກະຊວງການຕ່າງປະເທດ ສ ເກົາຫຼີ.
ບົດ: ເງິນຮ່າ, ມິງທູ - ພາບ: ແຄ໋ງລອງ, ບຸ່ຍຟອງ ແລະ ເອກະສານ